ועדת החוקה, חוק ומשפט, כנסת 16, פרוטוקול מספר 552, 2005-07-24 12:30

מיכאל איתן: שלום רבותיי, אני רוצה להתחיל בעבודת החקיקה, אבל אני רוצה לנצל את ההזדמנות שישנם כאן גורמים שקשורים למערכת אכיפת החוק במדינת ישראל, ולהביע בפניהם שאט נפש מההתבטאויות של קצין בכיר בדרגת תת ניצב.

מיכאל איתן: העובדה שהדברים האלה נאמרו, הלשון הוולגרית, הברוטליות, צריכה היתה לזעזע את אמות הספים במדינת ישראל.

מיכאל איתן: העובדה שזה משרת היום תוכנית פוליטית מנמיכה את התגובות, מצמצמת אותן למינימום שבמינימום.

מיכאל איתן: הממשלה שותקת, שרת המשפטים שותקת, היועץ המשפטי שותק.

מיכאל איתן: זה דבר איום ונורא מה שהיה.

מיכאל איתן: לצערי הרב ההתבטאות הוולגרית, הפרימיטיבית הזו היא לא דבר שהוא חד פעמי ומנותק מהמציאות שמשתקפת לי פה בוועדה מדיונים עם משטרה, מהכאות של אנשים, משימוש ברוטלי בכוח, משקרים, מתרבות של שקר ארגונית.

מיכאל איתן: מדברים על עשבים שוטים אבל בעצם צומחים גזעים שלמים שממטים בושה וחרפה על מדינת ישראל.

מיכאל איתן: אבל הבושה היא לא רק בתופעה של הבן אדם הזה, שזה עובר וכעת מנסים לעגל, לחפף ואומרים: זה אחד הקצינים הטובים של המשטרה.

מיכאל איתן: אז מה עם הרעים?

מיכאל איתן: טוב.

מיכאל איתן: נעבור עכשיו לעניין הזה.

מיכאל איתן: נקווה שלפחות האנשים שיושבים כאן – פשוט אני לא יודע מה לעשות.

מיכאל איתן: אני מסתכל סביבי ואני לא מאמין.

מיכאל איתן: איזו שתיקה זאת.

מיכאל איתן: פתחתי היום את עיתון הארץ, חיפשתי איזו שהיא תגובה, מאמר מערכת – משהו.

מיכאל איתן: לא מצאתי מילה, מילה אחת קטנה באיזה שהוא מקום.

מיכאל איתן: היועץ המשפטי?

מיכאל איתן: כלום.

מיכאל איתן: קורה דבר קטן – יש לו מה להגיד.

מיכאל איתן: דבר כזה – לא שומע תגובה.

מיכאל איתן: שרת המשפטים, השר לביטחון פנים.

מיכאל איתן: אני אומר לו, אדוני, אולי תעשה משהו, תגיד משהו.

מיכאל איתן: הוא אומר לי: לא, אנחנו ביום ראשון נקיים בירור.

מיכאל איתן: מה יש לקיים בירור?

מיכאל איתן: הבן אדם הופיע בטלביזיה, כולם שמעו אותו.

מיכאל איתן: הוא אומר שהוא היה עייף.

מיכאל איתן: זה ההסבר שלו לדברים.

מיכאל איתן: טוב.

מיכאל איתן: תיקון סעיף 10 בחוק איסור מימון טרור, בתשס"ה – 2005 (להלן – החוק העיקרי), בסעיף 10, בסופו יבוא: "(ז) הוראות סעיף זה לא יחולו על סוגי פעולות ברכוש או על פעולה מסויימת, אשר לעשייתן ניתן מראש היתר לפי סעיף 9(ד) אלא אם כן צויין אחרת בהיתר.

מיכאל איתן: " יש הערות?

מיכאל איתן: זה בסדר?

מיכאל איתן: תיקון סעיף 47 בסעיף 47 לחוק העיקרי, בסופו יבוא: "(ג) תקנות, צווים והיתרים לציבור בלתי מסויים, לפי חוק זה, יותקנו באישור ועדת החוקה חוק ומשפט של הכנסת.

מיכאל איתן: " מה זה תקנות, צווים והיתרים לציבור מסוים?

מיכאל איתן: מה איתם?

סיגל קוגוט: תקנות וצווים זה לציבור בלתי מסוים.

סיגל קוגוט: יש פסיקים.

סיגל קוגוט: ההיתר יכול להיות גם לפעולה מסויימת.

סיגל קוגוט: יש בסעיף 9 שלא יחול, זאת אומרת שעבירה של פעולה ברכוש לא תחול אם שר האוצר נתן היתר בהתייעצות - - -

מיכאל איתן: יש צו אישי?

סיגל קוגוט: תקנה בת פועל תחיקתי.

סיגל קוגוט: יש פה אפשרות לתת היתר לפעולה מסויימת.

סיגל קוגוט: היתר לפעולה מסויימת לא יבוא לוועדת חוקה.

סיגל קוגוט: אז יהיה פחות פיקוח אבל יש גורמים שמתייעצים בהם, אם שר האוצר קורה משהו והוא רוצה לתת היתר לעשות איזה פעולה בלי לברר או בלי לדווח אז אנחנו לא יכולים לשלוט בזה כמו שבהיתר כללי שנותנים אותו מראש.

סיגל קוגוט: בנושא של פעולה ספציפית יש התייעצות עם שני שרים.

מיכאל איתן: מה זה היתרים?

מיכאל איתן: איזה היתרים אנחנו נותנים לו כוח לתת?

סיגל קוגוט: יש בסעיף 9(ד) שאומר שהוראות הסעיף, כל סעיף איסור פעולה ברכוש, לא יחולו על סוגי פעולות ברכוש או על פעולה מסויימת, שזה ההיתר המסויים, אשר לעשייתה ניתן מראש היתר מאת שר האוצר בהתייעצות עם שר הביטחון והשר לביטחון הפנים.

סיגל קוגוט: כלומר, אם יש פעולה מסויימת – מה זה כל הסעיף הזה?

סיגל קוגוט: זה עבירה של איסור פעולה ברכוש טרור.

סיגל קוגוט: יש לך עצימת עיניים ומודעות.

סיגל קוגוט: יש פעולות מסויימות שעם הזמן של הפעלת החוק יכול להיות שייקחו בחשבון שאין צורך לדווח עליהן, שעודף הדיווחים לא מועיל בהן.

מיכאל איתן: טוב.

מיכאל איתן: הסכמתי.

מיכאל איתן: אבל למה היתר לבן אדם אחד?

סיגל קוגוט: לפעולה מסויימת.

סיגל קוגוט: לפעמים יש היתר לפעולה.

סיגל קוגוט: נניח יש משהו שמתקשרים לשר ואומרים, פה יש איזה משהו מיוחד, ויש התייעצות.

מיכאל איתן: אז זה סוגי פעולות ברכוש.

סיגל קוגוט: סוגי פעולות זה יהיה היתר כללי.

סיגל קוגוט: אבל פעולה מסויימת יכול להיות שלא תהיה היתר כללי.

סיגל קוגוט: כל אימת שההיתר הוא כללי הוא יהיה דומה לצו או לתקנה.

סיגל קוגוט: אבל כשיש פעולה מסויימת בשטח אז - -

מיכאל איתן: פעולה מסויימת הכוונה היא פעולה מסויימת רוחבית, לכל מיני אנשים או לפעולה מסויימת לגבי אדם מסויים, לאירוע בודד.

סיגל קוגוט: כן.

מיכאל איתן: איפה זה כתוב?

מיכאל איתן: יכולים להבין, פעולה מסויימת זה למשל - - -

סיגל קוגוט: כאן כתוב: היתרים לציבור בלתי מסוים.

סיגל קוגוט: ברגע שזה משהו רוחבי, זה כבר היתר לציבור בלתי מסויים ואז זה יבוא לאישור ועדה.

סיגל קוגוט: כל דבר שהוא רוחבי, שהוא מדיניות, שהוא פעולה שתימשך, תבוא לפיקוח פרלמנטרי.

מיכאל איתן: בסדר.

מיכאל איתן: תיקון סעיף 48 3.

מיכאל איתן: בסעיף 48 לחוק העיקרי, בסעיף קטן (א) בסופו יבוא: "וכן יהיה רשאי כל אחד מהם, בהסכמת שר המשפטים ובהתייעצות עם השר לבטחון הפנים, לקבוע בצו לגבי תאגיד בנקאי או גוף, כאמור באותו סעיף הוראות בדבר בדיקת פרטי הזיהוי של צדדים לפעולה ברכוש אל מול פרטי הזיהוי של ארגוני טרור מוכרזים, ופרטי הזיהוי של אנשים שהוכרז עליהם לפי סעיף 2 שהם פעילי טרור.

מיכאל איתן: "

סיגל קוגוט: היום אנחנו הפנינו לגבי הסמכויות לחוק איסור הלבנת הון.

סיגל קוגוט: למעשה מה שאנחנו מצפים זה שהגורמים הרגולטורים יוציאו צווים לגבי מה שמצופה בשיגרה.

סיגל קוגוט: העבירות תמיד יחולו, ואם יהיה איזה מקרה ספציפי שצריך לעורר חשד, העבירה תחול.

סיגל קוגוט: אבל בשיגרה, כשיש אלפי פעולות שלא אמורות כשלעצמן לעורר איזה שהוא חשד, הפעילות תהיה לפי צווים, שיגידו מה החובות שמצופות.

סיגל קוגוט: היום ההסמכה היא לזהות.

סיגל קוגוט: אבל זו הסמכה לא מספקת, כי כאן רוצים שגם ניתן יהיה להצליב מידע.

סיגל קוגוט: כלומר, שאם יהיו רשומות מסוימות של ארגוני טרור, לא רק שיהיה זיהוי של הפעולה, גם תהיה הצלבה, אחרי הזיהוי והווידוא של הזיהוי, עם רשימות.

סיגל קוגוט: ולכן אנחנו מגבירים את ההסמכה להוציא צווים.

סיגל קוגוט: כשיבואו הצווים, הם באים לפיקוח של הוועדה הזאת.

סיגל קוגוט: זה הסעיף הזה.

שוני אלבק: עושים תרגומים של שמות.

שוני אלבק: המחשב, הרי זו הצלבת מידע ממוחשבת.

שוני אלבק: ברור שאנחנו לא מדברים על מאה אחוז התאמה.

סיגל קוגוט: כאן מדובר על עצם ההצלבה.

שוני אלבק: רמת הבדיקה.

שוני אלבק: לא עולה מהסעיף הזה שחייבת להיות התאמה של מאה אחוז.

סיגל קוגוט: למרות שהבנתי שבצווים יהיו כמה אפשרויות לכל שם.

שוני אלבק: נעשה את המכסימום בהיבט הזה.

מיכאל איתן: איזה רשימות משווים?

שוני אלבק: כרגע משווים עם הרשימות של המוכרזים במדינת ישראל.

שוני אלבק: ברגע שהחוק הזה אפשר יהיה להפעיל אותו גם לגבי זרים, יהיה צורך ואז יכריזו גם על זרים.

מיכאל איתן: שמות וארגונים.

שוני אלבק: שמות וארגונים.

שוני אלבק: כן.

שוני אלבק: אז כנראה שהרשימות תתרחבנה.

יצחק וכטל: שאלתם על הרשימות.

יצחק וכטל: יש היום את הרשימות כבר באינטרנט, באתר של משרד הביטחון, רשימות והכרזות מ-48' עד היום, כל מה שתקף ולא בוטל.

יצחק וכטל: אם יש גורם שלא קיבל ולא יודע איך למצוא את זה שיודיע לי, אני אכתוב לו איך מוצאים.

מיכאל איתן: אנחנו דנים כעת בהשלמה לחוק איסור מימון טרור.

מיכאל איתן: מדובר כרגע על פעילויות מסוימות שמטילות מידע על גופים פיננסיים בעיקר, כל מיני פעולות ברכוש, שיכולים לעשות אותן גם אנשים שהם חלק מתוך הארגון או בלי ידיעה, יכולים לעשות אותם גם אנשים שקשורים בפעולות בתחום הרכוש ובעשיית כל מיני פעולות ברכוש, אם זה כסף, אם זה דברים אחרים.

מיכאל איתן: מה שאנחנו עושים כאן, אנחנו מאפשרים להטיל מגבלות מסוימות, שחרור מסוים, מכוח היתרים וצווים שייתן שר האוצר בתנאים מסוימים, לגבי חלק מהפעולות, סוג מסוים של פעולות.

מיכאל איתן: יש סעיף כזה, אוריגינלי, היה בתוך החוק - -

סיגל קוגוט: סעיף 9 שזה פעולה ברכוש ועכשיו זה יחול גם על הסעיף של דיווח.

מיכאל איתן: זאת אומרת, אנחנו מחילים מנגנון מסוים של היתרים לגבי פעולות מסוימות ברכוש, שלגביהן החוק לא יחול.

מיכאל איתן: היתה עבירה גם איסור פעולה ברכוש וגם היתה עבירה אי דיווח על פעולה כזאת.

מיכאל איתן: ועכשיו אנחנו מאפשרים כל מיני גמישויות ופטורים על ידי השרים גם לגבי חובת הדיווח.

מיכאל איתן: זה חלק אחד.

מיכאל איתן: זה מה שהיה תיקון סעיף 10.

מיכאל איתן: תיקון סעיף 47 מדבר על כך, הסעיף עצמו, שאפשר יהיה להוציא תקנות, צווים והיתרים לפי החוק בלבד שהם יותקנו באישור ועדת חוקה חוק ומשפט של הכנסת.

מיכאל איתן: תקנות צווים, והיתרים לציבור בלתי מסויים.

מיכאל איתן: זאת אומרת, אם יש היתר לאדם פרטי או למקרה פרטי זה לא יחול, לא צריך להביא את זה לוועדה.

מיכאל איתן: אבל היתרים לקבוצות שלמות של אוכלוסייה, כל זה יצטרכו להביא לאישור ועדת החוקה חוק ומשפט של הכנסת.

מיכאל איתן: הסעיף האחרון זה תיקון סעיף 48, שמתייחס לגבי מימוש הוראות בפרטי הפעילות שנקבעה בחוק ומטילה חובה לקיים בדיקת הצלבה בין רשימות של ארגונים ובודדים שהוכרזו כפעילי טרור וארגונים שקשורים בטרור, שפרסום כזה נעשה על ידי המדינה, על ידי הגורמים המוסמכים, והחובה מוטלת לבצע השוואה בין הרשימה הזאת לבין כל מיני פעולות של המוסדות שעוסקים בפעילות ברכוש.

מיכאל איתן: לגבי הפרטים איך זה צריך להתבצע ולגבי הפירוט, אנחנו קוראים כאן שזה ייעשה – כל אחד מהם – זה שר האוצר, נגיד בנק ישראל - -

סיגל קוגוט: ושרים לגבי הגופים שמכריעים.

מיכאל איתן: בהסכמת שר המשפטים ובהתייעצות עם השר לביטחון פנים להוציא את הצווים האלה ולהוציא הוראות בדבר בדיקת פרטי הזיהוי של הגורמים.

מיכאל איתן: אלה הם רק תיקונים טכניים.

מיכאל איתן: בסך הכל יש הסכמה של כל הגורמים.

מיכאל איתן: אני מבקש להביא את זה לאישור לקריאה שנייה ושלישית.

מיכאל איתן: מי בעד?

מיכאל איתן: הצעת החוק עברה פה אחד.

מיכאל איתן: תודה רבה, אני מודה לכולכם.